AAV จะฟื้น
มีการวิเคราะห์กันว่า AAV จะมีกำไรสุทธิไตรมาส 1 ปี 2561 อยู่ที่ 668 ล้านบาท เพิ่มขึ้น 41% จากไตรมาสก่อน และเพิ่มขึ้น 17% จากงวดเดียวกันของปีก่อน เป็นผลมาจาก Load Factor ในไตรมาส 1 ที่คาดว่าจะสูงถึง 89% เพิ่มขึ้นจากไตรมาส 4 ปี 2560 ที่ระดับ 88% เป็นการปรับเพิ่มตามฤดูกาล
8 เม.ย. 2561

คุณค่าบริษัท
มีการวิเคราะห์กันว่า บริษัท เอเชีย เอวิเอชั่น จำกัด (มหาชน) หรือ AAV จะมีกำไรสุทธิไตรมาส 1 ปี 2561 อยู่ที่ 668 ล้านบาท เพิ่มขึ้น 41% จากไตรมาสก่อน และเพิ่มขึ้น 17% จากงวดเดียวกันของปีก่อน เป็นผลมาจาก Load Factor ในไตรมาส 1 ที่คาดว่าจะสูงถึง 89% เพิ่มขึ้นจากไตรมาส 4 ปี 2560 ที่ระดับ 88% เป็นการปรับเพิ่มตามฤดูกาล
เนื่องจากในช่วงไตรมาส 1 ปี 2561 เป็นช่วงไฮซีซั่นของการท่องเที่ยวทั้งไตรมาส อีกทั้งยังมีไฮไลต์ที่อัตราค่าโดยสารและต้นทุนเชื้อเพลิง โดยคาดหมายจะเห็นการปรับเพิ่มของค่าโดยสารเฉลี่ย ซึ่งคาดว่าไตรมาส 1 ปี 2561 บริษัทจะมีอัตราค่าโดยสารเฉลี่ยอยู่ที่ 1,642 บาท เพิ่มขึ้น 9.8% จากไตรมาสก่อน และเพิ่มขึ้น 4.7% จากงวดเดียวกันของปีก่อน
ขณะที่ต้นทุนเชื้อเพลิงปรับเพิ่มแต่ไม่มากเท่าที่ตลาดกังวลก่อนหน้านี้ ส่วนหนึ่งเป็นผลมาจากค่าเงินบาทที่แข็งค่าขึ้นสามารถลดทอนผลกระทบราคาน้ำมันเครื่องบินที่ปรับเพิ่ม ทำให้คาดว่าต้นทุนต่อปริมาณการผลิตด้านผู้โดยสารไตรมาส 1 ปี 2561 จะอยู่ที่ 1.55 บาท เพิ่มขึ้น 3.3% จากไตรมาสก่อน
นอกจากนี้ กระทรวงการท่องเที่ยวและกีฬาเผยจำนวนนักท่องเที่ยวในปี 2561 จะอยู่ที่ 37 ล้านคน เพิ่มขึ้น 4.5% จากงวดเดียวกันของปีก่อน โดยภาพรวมของธุรกิจท่องเที่ยวยังแข็งแกร่ง จากสถิตินักท่องเที่ยวเดือน ม.ค.-ก.พ. เพิ่มขึ้น 15% จากงวดเดียวกันของปีก่อน จากการฟื้นตัวของกลุ่มนักท่องเที่ยวจากจีน หลังช่วงเดียวกันปีก่อนได้รับผลกระทบจากมาตรการปราบปรามทัวร์ศูนย์เหรียญ
บริษัทยังคงเป้าหมายจำนวนผู้โดยสารรวมไม่น้อยกว่า 22 ล้านคน เพิ่มขึ้น 11% จากงวดเดียวกันของปีก่อน และ Avg. Load Factor จะอยู่ที่ 84% โดยบริษัทมีแผนจะรับเครื่องบินในระหว่างปี 2561 อีก 7 ลำ (บริษัทมีจำนวนเครื่องบินทั้งสิ้น 63 ลำ ณ สิ้นปี 2561) ทำให้ยังเชื่อว่ากำไรสุทธิปี 2561 ที่ประเมินไว้ที่ 1.7 พันล้านบาท เพิ่มขึ้น 14.6% จากงวดเดียวกันของปีก่อน
ขณะที่นักวิเคราะห์ บล.เอเอสแอล เชื่อว่าราคาหุ้นที่มี Down side จำกัด มีมุมมองเชิงบวกต่อภาพรวมการท่องเที่ยว ประกอบกับการคาดหมายกำไรสุทธิปี 2561 ที่ยังเชื่อว่าจะยังแข็งแกร่งต่อเนื่อง ทำให้ยังคงแนะนำ “ซื้อ” ราคาเป้าหมาย 7.10 บาท
…
ผู้ถือหุ้นรายใหญ่
รายชื่อกรรมการ